1.pielikums

līgumam Nr.

**Projektēšanas uzdevums**

**“Daudzdzīvokļu dzīvojamās mājas Meža 6, Jaunolainē energoefektivitātes paaugstināšanas projektēšana ”**

**Vienkāršotās renovācijas kartes un projekta dokumentācijas izstrāde programmai „Izaugsme un nodarbinātība” 4.2.1.specifiskā atbalsta mērķa „Veicināt energoefektivitātes paaugstināšanu valsts un dzīvojamās ēkās” 4.2.1.1. specifiskā atbalsta mērķa pasākuma „Veicināt energoefektivitātes paaugstināšanu dzīvojamās ēkās”, kuras nosacījumus regulē 2016.gada 15.marta Ministru kabineta noteikumi Nr. 160 „Energoefektivitātes paaugstināšana daudzdzīvokļu dzīvojamai ēkai”**

**Meža 6 , Jaunolaine, Olaines novads.**

1. Projektētājs veic ēkas tehnisko apsekošanu un sastāda ēkas Meža 6, Jaunolainē, Olaines novads (turpmāk – Objekts) tehniskās apsekošanas atzinumu. Iepazīstas ar Pasūtītāja izsniegto energoauditu un atbilstoši tam veic vienkāršotās fasādes atjaunošanas apliecinājuma kartes (Turpmāk tekstā - Būvprojekts) izstrādi atbilstoši 19.08.2014. MK noteikumiem Nr. 500 „Vispārīgie būvnoteikumi” un MK nr.529. "Ēku būvnoteikumi" nosacījumiem. Ņemot vērā nepieciešamību sadalīt ēkas renovācijas būvdarbus četrās kārtās, Projektā ir iekļaujamas četras atsevišķas vienkāršotās atjaunošanas kartes, tai skaitā:

* Objekta ārējo norobežojošo konstrukciju renovācija;
* Objekta iekšējo ūdensapgādes un kanalizācijas stāvvadu un guļvadu pārbūvi;
* Objekta apkures renovācija ar pārbūvi;
* Objekta zibens aizsardzības izbūve.

1. Pasūtītājs nodrošina izejas datus Būvprojekta dokumentācijas izstrādei:

* Nepieciešamos izkopējumus no inventarizācijas lietas;
* Zemesgrāmatas datus;
* Zemes robežu plānu;
* Dzīvojamās mājas apsaimniekošanas un pārvaldīšanas līgumu;
* Iedzīvotāju kopsapulces protokolu ar lēmumu, par ēkas atjaunošanas projektu izstrādi;
* Ēkas energoaudita atskaiti atbilstoši spēkā esošiem normatīviem.

1. Projektētājs veic Būvprojekta dokumentācijas izstrādi, ietver tajā visus normatīvajos aktos noteiktos dokumentus, tai skaitā:
   1. Tehniskās apsekošanas atzinumu atbilstoši Latvijas būvnormatīvam LBN 405-15 „Būvju tehniskā apsekošana”;
   2. Objekta ārējo norobežojošo konstrukciju renovācijas ar siltināšanu projekta risinājumus, izstrādātus atbilstoši:

* Latvijas būvnormatīvam LBN 002-15 „Ēku norobežojošo konstrukciju siltumtehnika”;
* Latvijas būvnormatīvam LBN 201-15 „Būvju ugunsdrošība”;
* Fasādes atbilstoši Eiropas tehniskā apstiprinājuma pamatnostādnei ETAG 004 ārējās siltumizolācijas sistēmām ar apmetumu;
* Būvmateriālu ražotāju tehniskajiem noteikumiem.
  1. Ventilācijas risinājumi atbilstoši LBN 231-15 „Dzīvojamo un publisko ēku apkure un ventilācijas”;
  2. Materiālu specifikācijas;
  3. Materiālu un darbu apjomus;
  4. Projekta dokumentācijas ekonomisko sadaļu (tāmes) atbilstoši LBN 501-15 „Būvizmaksu noteikšanas kārtība” 2.pielikumam (pēc konstruktīvo elementu veidiem)

1. Citi nosacījumi:
   1. Projektētājs veic nepieciešamos izpētes darbus un Objekta uzmērīšanu, nodrošinot, lai Projektētāja atbildīgais darbinieks par tāmju sastādīšanu piedalītos Objekta apsekošanā;
   2. Ēkas apsekošanas laikā nepieciešams pieaicināt Pasūtītāju, lai precizētu veicamo projektēšanas pasākumu kopumu;
   3. Risinājumiem jābūt izvēlētiem saskaņā ar energoauditā norādītajiem ieteicamajiem pasākumiem (tajā skaitā siltumizolācijas materiālu veidiem un slāņu biezumiem – izņemot gadījumu, ja projektēšanas uzdevumā norādīts savādāk). Ja Projektētājs iecerējis veikt izmaiņas, tad obligāti jāsaskaņo ar energoauditoru un Pasūtītāju;
   4. Projekta risinājumus izstrādāt tādus, lai maksimāli tiktu novērsti termiskie tilti;
   5. Projektam un atbilstošajai dokumentācijai jābūt noformētai, saskaņotai ar tehnisko noteikumu izdevējiem un Pasūtītāju;
   6. Lai novērstu Līguma termiņa kavējuma risku, Projektētājam jau sākot darbu jāieplāno pietiekami ilgs laiks projekta dokumentācijas un tāmju saskaņošanai;
   7. Projektētājs iesniedz dokumentāciju un nodošanas – pieņemšanas aktu un rēķinu Pasūtītājam:
   * 3 (trīs) eksemplārus papīra izdrukā ar oriģināliem parakstiem, 1 (vienu) eksemplāru CD formātā (pierakstītu PDF formātā, kā arī rasējumi AutoCAD formātā);
   * Ekonomisko sadaļu 1 (vienā) eksemplārā CD formātā (Microsoft Excel vai ekvivalentā faila formātā, saglabājot visas aprēķinu formulas) un 1 (vienu) eksemplāru papīra izdrukā ar oriģināliem parakstiem.
2. Nepieciešamie Projekta risinājumi un to detalizācijas:

|  |  |  |  |
| --- | --- | --- | --- |
| **N.P.K.** | **Darbu veids** | **Izstrādājamie risinājumi un rasējumi, detalizācija** | |
| 4.1. | **Vispāceltnieciskie darbi** | * Vispārējie rādītāji (tai skaitā teritorijas plāns un būvdarbu ģenerālplāns) * Demontāžas plāns (visas fasādes), mērogā M 1:100 * Fasādes (visas fasādes ar augstuma atzīmēm), mērogā M 1:100, tai skaitā krāsu pase * Pagraba stāva, 1.-3.stāvu un jumta plāni mērogā M 1:100 * Remonta un siltināšanas detalizēti mezglu risinājumi: cokola šķēlums abos virzienos, jumta dzega, parapeta mezgls, logs, lievenis un jumtiņš ar šķēlumu, lodžija ar šķēlumu, lodžijas grīdas un norobežojošo konstrukciju atjaunošana, gāzes vads, jumta lūkas horizontāls griezums ar šķēlumiem. Visi mezgli mērogā M 1:10 * Logu un durvju specifikācija, mērogā M 1:10 * Fasādes sadalījums izturības kategorijās (visas fasādes), mērogā M 1:100 * Skaidrojošais apraksts par esošās ventilācijas sistēmas tīrīšanu un remontu, individuālie dzīvokļu piespiedu ventilācijas principiālie risinājumi * Darbu organizēšanas projekts un būvlaukuma organizēšanas shēma (mērogā M 1:500) * Kāpņu telpu kosmētisko remontu. | |
| 4.2. | **Inženiertīkli** | | |
| 4.2.1. | **Apkure** | Papildus prasības:   * Izstrādāt izvadu plānu vertikālai divcauruļu sistēmu ar dalīto siltuma uzskaiti – alokatori; * Izstrādāt materiālu specifikāciju apkures radiatoru nomaiņai dzīvokļos un kāpņu telpās; * Paredzēt izmantot presētās tērauda caurules * Darbu apjomos un izmaksās iekļaut apkures sistēmas palaišanu un ieregulēšanu   Projekta sastāvs, tai skaitā:   * Vispārējie rādītāji; * Apkures sistēmas katra ēkas stāva plāns, mērogā M 1:100; * Apkures sistēmas izometrijas shēma, mērogā M 1:100; * Radiatoru mezgli; * Iekārtu un materiālu specifikācijas. | |
| 4.2.2. | **Ūdensapgāde un kanalizācija** | Papildus prasības:   * Ūdensapgādes caurulēm paredzēt PPR (polipropilēna) caurules ar šķiedras vai alumīnija slāni, kas paredzētas ūdensapgādei gan stāvvados, gan guļvados; * Cauruļu materiālu specifikācijā norādīt gan cauruļu ārējo diametru, gan nosacīto diametru; * Aukstā ūdens caurules izolēt ar pretkondensāta izolāciju gan stāvvados, gan guļvados;   Projekta sastāvs, tai skaitā:   * detalizēts skaidrojuma apraksts, aprakstot veicamo renovācijas darbu secību un izmantojamās metodes; * veicamo darbu un izmantojamo materiālu specifikācijas; * visu svarīgāko mezglu rasējumi: * ŪK vispārīgie rādītāji; * pagraba stāva un 1.-3.stāva plāni ar U1, T3, T4 un K1 tīkliem, mērogā M 1:100; * U1, T3, T4 un K1 tīklu aksonometriskā shēma, aukstā un karstā ūdens pievadu izbūves principiālā shēma, mērogā M 1:100; * Griezumi K1, mērogā M 1:100;   Projektēšanas robežas:   * veicot iekšējo ūdensvadu un kanalizācijas tīklu vienkāršotās renovācijas projektu izstrādi, ir paredzētas sekojošas projektēšanas robežas: * veicot aukstā ūdens stāvvadu un guļvadu vienkāršotās renovācijas projekta izstrādi - no ēkas aukstā ūdens ievada skaitītāja līdz katra dzīvokļa ūdens ievada krānam, to ieskaitot, un atzars no ēkas aukstā ūdens vada līdz ēkas siltummezglam (siltummainim); * aukstā ūdensvada galvenais uzskaites mezgls, līdz siltummezglam; * veicot sadzīves kanalizācijas stāvvadu un guļvadu vienkāršotās renovācijas projekta izstrādi - no katra dzīvokļa trejgabala pieslēguma vietas katram stāvvadam līdz izvadam no ēkas. Stāvvadiem, kuriem tehniski iespējams, paredzēt ventilācijas izvadus uz ēkas jumta. | |
| 4.3. | **Elektroapgāde** | * zibens aizsardzības vispārējie rādītāji * zibens aizsardzības trases plāns, mērogā M 1:100 * zibens aizsardzības montāžas plāns (visas fasādes), mērogā M 1:100 | |
| 4.4. | **Norādījumi tāmju sastādīšanai** | * Tāmes forma veidojama atbilstoši LBN 501-15 * Tāmē iekļaujami visi darbi, materiāli un mehānismi, kas nepieciešami projekta realizācijai, atbilstoši izstrādātā projekta risinājumiem un apjomiem * Tāmes jāiesniedz Microsoft Office Excel (.xls vai .xlsx) vai ekvivalentā formātā, failā saglabājot visas aprēķinu formulas | |
| 4.5. | **Citi norādījumi** | * Projektēšanas uzdevumā var nebūt paredzēti visi veicamie pasākumi. Ja projektēšanas gaitā tehnisku vai ekonomisku apsvērumu dēļ tiek konstatēts, ka lietderīgi veikt vēl citus pasākumus vai dokumentu izstrādi vai no atsevišķiem pasākumiem atteikties, visas paredzētās izmaiņas nekavējoši jāsaskaņo ar Pasūtītāju. * Papildus projektēšanas uzdevumā noteiktajiem, izstrādājami citi rasējumi vai mezglu risinājumi saskaņā ar ALTUM prasībām, ja nepieciešams. | |
| 1. Pasūtītājs:   SIA “Zeiferti”  Valdes priekšsēdētājs  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** M. Mazurs  Valdes loceklis  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ V. Liepa | | | 1. Izpildītājs:   SIA „ ”  Valdes loceklis  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |